1984κ783

|  |
| --- |
| **ΥΑ 783//1984 (ΥΑ 78350 ΦΕΚ Β 602 1984): Καθορισμός δικαιωμάτων Συμβολαιογράφων. (48362)** |

|  |  |
| --- | --- |
| **Αρθρο** | **0** |

 Υ.Α. 78350 (Εθν. Οικονομίας και Δικαιοσύνης) της

 29/31.8/84. Καθορισμός δικαιωμάτων Συμβολαιογράφων.

 (Β` 602).

 `Εχοντας υπόψη τις διατάξεις:

 1) Της παρ. 1 του άρθρου 95 του Ν. 670/77 "περί Κώδικος

 Συμβολαιογράφων" και

 2) Του Π.Δ/τος 574/82 "περί ανακατανομής των αρμοδιοτήτων των

 Υπουργείων". Καθορίζουμε τα δικαιώματα των Συμβ/φων ως εξής:

|  |
| --- |
|  |
| **Αρθρο** | **1** |

 `Αρθρο 1

 Για τη σύνταξη παντός συμβολαιογραφικού εγγράφου ο Συμβολαιογράφος

 παίρνει σαν αμοιβή:

 α) Πάγιο δικαίωμα δραχμές 100.

 β) Επί πλέον της αμοιβής αυτής και προκειμένου για πράξεις, το

 αντικείμενο των οποίων αποτιμάται σε χρήμα, αναλογικό δικαίωμα σε

 ποσοστό κανονιζόμενο με βάση τη δηλούμενη στο συμβόλαιο αξία του

 αντικειμένου της σύμβασης ή την καθοριζόμενη από την αρμόδια αρχή

 μεγαλύτερη αξία τρία τοις εκατό (3%) για το μέχρι σαράντα χιλιάδες

 δραχμές (40.000) ποσό της αξίας της αντικειμένου της σύμβασης και ένα

 τοις εκατό (1%) για το πέραν των σαράντα (40.000) χιλιάδων δρχ. ποσό.

|  |
| --- |
|  |
| **Αρθρο** | **2** |

 `Αρθρο 2

 Κατ` εξαίρεση του ορισμού του άρθρου 1 της παρούσας τα δικαιώματα των

 συμβολαιογράφων επί των κατωτέρω αναφερομένων πράξεων καθορίζονται ως

 εξής:

 α) Για κάθε ενέργεια πλειστηριασμού πάγιο δικαίωμα εκατό (100) δρχ.

 και αναλογικό σε ποσοστό πέντε τοις εκατό (5%) επί του

 πλειστηριάσματος. Το ποσό αυτό καταβάλλεται από τον τελευταίο

 υπερθεματιστή και δεν μπορεί να είναι μικρότερο των χιλίων διακοσίων

 (1.200) δραχμών ούτε μεγαλύτερο των εννέα χιλιάδων εξακοσίων (9.600)

 δραχμών.

 Επί περισσοτέρων του ενός υπερθεματιστών διαφόρων ακινήτων

 καταβάλλεται από τον καθένα απ` αυτούς το επί του οικείου

 πλειστηριάσματος δικαίωμα. Σε περίπτωση ματαίωσης πλειστηριασμού λόγω

 αναστολής ή αναβολής μετά την έκδοση από το Συμβ/φο του προγράμματος,

 σε χίλιες διακόσιες(1.200) δραχμές, για κάθε δε μεταγενέστερη ματαίωση

 για τον ίδιο λόγο σε εξακόσιες (600) δραχμές.

 β) Για τη σύνταξη πίνακα κατάταξης σε χίλιες διακόσιες (1.200)

 δραχμές έως τέσσερις χιλιάδες οκτακόσιες (4.800).

 γ) Για τη σύνταξη απογραφής πάγιο δικαίωμα εκατό (100) δραχμές και

 αναλογικό σε ποσοστό τρία τοις εκατό (3%) επί της αξίας της

 απογραφόμενης περιουσίας μέχρι του ποσού των εννέα χιλιάδων (9.000)

 δραχμών, πέραν δε του ποσού δύο τοις εκατό (2%) σε βάρος των

 δικαιούχων.

 Το αναλογικό αυτό δικαίωμα δεν μπορεί να είναι κατώτερο των εξακοσίων

 (600) δραχμών ούτε ανώτερο των τεσσάρων χιλιάδων οκτακοσίων (4.800), ο

 υπολογισμός δε του δικαιώματος γίνεται επί του μετά την αφαίρεση των

 αποδεδειγμένων χρεών υπολειπομένου ποσού του ενεργητικού.

 δ) Για τη σύνταξη δημόσιας διαθήκης σε δραχμές εξακόσιες (600) μέχρι

 τέσσερις χιλιάδες οκτακόσιες (4.800) και για κάθε πρόσθετο φύλλο σε

 εκατό (100) δραχμές.

 ε) Για την κατάθεση μυστικής διαθήκης σε δρχ. τριακόσιες εξήντα (360)

 έως χίλιες διακόσιες (1.200), για την κατάθεση δε ιδιογράφου διαθήκης

 σε διακόσιες πενήντα (250) δραχμές.

 στ) Για τη δημοσίευση κάθε διαθήκης δημόσιας ή κατατεθειμένης

 μυστικής ή ιδιογράφου σε εξακόσιες (600) δραχμές. Επί πλέον ο

 Συμβολαιογράφος λαμβάνει έξοδα κινήσεως σε περιπτώσεις μεταβιβάσεως

 εκτός της έδρας του για δημοσίευση μυστικής ή εκτάκτου διαθήκης κατ`

 επιταγή του άρθρου 1769 του Α.Κ.

 ζ) Επί καταστατικών Ανωνύμων εταιρειών πάγιο δικαίωμα σε ποσοστό δύο

 τοις εκατό (2%) επί του μετοχικού κεφαλαίου μη δυναμένου να υπερβεί τις

 είκοσι πέντε χιλιάδες (25.000) δραχμές.

 η) Για πράξεις που συντάσσονται επί παγίου τέλους χαρτοσήμου σε

 πεντακόσιες (500) δραχμές για το πρώτο φύλλο και διακόσιες (200)

 δραχμές για κάθε πρόσθετο φύλλο. Εξαιρούνται: α) τα πληρεξούσια των

 δημοσίων υπαλλήλων, των συνταξιούχων του δημοσίου και των θυμάτων

 πολέμου καθώς και τα πληρεξούσια προς λήψη μισθού συντάξεων, μερίσματος

 και κάθε άλλου ποσού που καταβάλλεται από τα κάθε είδους ταμεία,

 ιδρύματα ή Οργανισμούς Προνοίας ή Ασφαλίσεων, επί των οποίων το

 δικαίωμα περιορίζεται στο μισό αυτού και β) τα διαμαρτυρικά επί των

 οποίων τα δικαιώματα καθορίζονται σε διακόσιες πενήντα (250) δραχμές

 για το πρώτο φύλλο και σε εκατό (100) δραχμές για κάθε πρόσθετο φύλλο.

 Ως πράξεις επί παγίου τέλους χαρτοσήμου που συντάσσονται για την

 απόληψη των κατά το εδάφιο αυτό δικαιωμάτων νοούνται μόνο τα

 πληρεξούσια διαμαρτυρικά, πράξεις καταθέσεως εγγράφων, ένορκοι

 βεβαιώσεις, η έκδοση απογράφου. Επίσης δε οι πράξεις που ανάγονται σε

 εξόφληση ή επανάληψη συμβολαίων για τα οποία προπληρώθηκε το τέλος της

 σύμβασης και τα δικαιώματα του συμβολαιογράφου κατά την αρχική

 κατάρτιση αυτών και οι πράξεις γενικά οι οποίες συντάσσονται επί παγίου

 τέλους λόγω μη καθορισμού της αξίας του αντικειμένου των.

 θ) Επί των συστάσεων οριζοντίου ιδιοκτησίας ή των κανονισμών

 πολυκατοικιών σε δραχμές εκατόν πενήντα (150) για κάθε ακέραιο φύλλο

 και για καθένα από τα αντίγραφα και μέχρι δέκα πέντε φύλλα, για κάθε δε

 πρόσθετο φύλλο σε εκατό (100) δραχμές.

 ι) Για τη σύνταξη δήλωσης αποδοχής κληρονομιάς ή κληροδοσίας σε

 δραχμές τριακόσιες (300) έως δύο χιλιάδες (2.000).

 ια) Για τα προσύμφωνα και μέχρι είκοσι (20) φύλλα σε εκατό (100)

 δραχμές κατά φύλλο, για κάθε δε πέρα απ` αυτό πρόσθετο φύλλο σε τριάντα

 έξι (36) δραχμές.

 ιβ) Για το προσύμφωνο με αρραβώνα εκτός του παγίου δικαιώματος του

 προηγούμενου εδαφίου σε αναλογικό δικαίωμα κατά το εδάφιο β` του άρθρου

 1, το οποίο προσδιορίζεται εκ του καταβληθέντος ποσού ή μέχρι του

 οριστικού συμβολαίου καταβλητέου αρραβώνα.

 Τα τελευταία αυτά αναλογικά δικαιώματα συμψηφίζονται κατά τη σύνταξη

 του εμπροθέσμως συντασσομένου οριστικού συμβολαίου, αφού αφαιρεθεί ο

 αρραβώνας που καταβλήθηκε κατά τη σύνταξη του προσυμφώνου αρραβώνος.

|  |
| --- |
|  |
| **Αρθρο** | **3** |

 `Αρθρο 3

 1. Τα δικαιώματα του Συμβολαιογράφου ορίζονται περαιτέρω ως εξής:

 α) Για τα εκδιδόμενα αντίγραφα, περιλήψεις και πιστοποιήσεις σε εκατό

 (100) δραχμές κατά φύλλο.

 β) Για κάθε πρόσθετο φύλλο των συντασσομένων συμβολαίων και εκθέσεων

 απογραφών σε εκατό (100) δραχμές.

 γ) Για κάθε πράξη συντάσσεται κατόπιν αιτήσεως των συμβαλλομένων

 εκτός του γραφείου αυτών σε εκατόν είκοσι (120) δραχμές μέχρι διακόσιες

 πενήντα (250) για τις εντός της έδρας αυτού, για δε τις εκτός του Δήμου

 ή της Κοινότητας της έδρας σε δραχμές εκατόν είκοσι (120) έως

 τριακόσιες εξήντα (360). Επίσης δε σε δέκα (10) δραχμές ακόμη για κάθε

 χιλιόμετρο από την έδρα του χωρίς να υπολογίζεται η επιστροφή.

 Για κάθε δε παρ` αυτού, κατόπιν αιτήσεως των συμβαλλομένων, επιμέλεια

 και κατάθεση εγγράφων στα Υποθηκοφυλακεία για μεταγραφή εγγράφων και

 εξάλειψη υποθήκης, άρση κατασχέσεως, προσημειώσεως και διεκδικήσεως και

 μόνο εφόσον ο ίδιο ο συμβολαιογράφος δεν ασκεί τα καθήκοντα του

 Υποθηκοφύλακα, σε εκατό (100) δραχμές.

 Το δικαίωμα γενικά του συμ/φου για οποιαδήποτε πράξη δεν μπορεί να

 είναι κατώτερο των εκατό δραχμών (100).

 2. Για τα εκδιδόμενα από τα Αρχειφυλακεία αντίγραφα το δικαίωμα

 ορίζεται σε εκατό (100) δραχμές κατά φύλλο.

|  |
| --- |
|  |
| **Αρθρο** | **4** |

 `Αρθρο 4

 Τα δικαιώματα του Συμβολαιογράφου για την παράσταση προς εκτέλεση των

 οριζομένων στη διάταξη της παρ. 2 του άρθρου 32 του Ν. 2190 καθηκόντων,

 ορίζονται σε δύο χιλιάδες τετρακόσιες δραχμές (2.400).

|  |
| --- |
|  |
| **Αρθρο** | **5** |

 `Αρθρο 5

 Εάν με το ίδιο συμβόλαιο καταρτίζονται περισσότερες δικαιοπραξίες τα

 δικαιώματα του συμβολαιογράφου κανονίζονται για κάθε μία απ` αυτές

 ξεχωριστά.

|  |
| --- |
|  |
| **Αρθρο** | **6** |

 `Αρθρο 6

 1. Ο Συμβολαιογράφος υποχρεώνεται να καταβάλει από τα δικαιώματά τους

 στο Ταμείο Ναυτικών τα κατά τις ισχύουσες διατάξεις εκάστοτε οριζόμενα.

 Επίσης επί των συμβολαιογραφικών εγγράφων εισπράττονται από τους

 Συμβολαιογράφους υπέρ του Ταμείου Ναυτικών ως δικαίωμα τα εκάστοτε

 οριζόμενα κατά τις ισχύουσες διατάξεις.

|  |
| --- |
|  |
| **Αρθρο** | **7** |

 Για τα δικαιώματα των συμβολαιογράφων, στις περιπτώσεις που υπόχρεος

 για την καταβολή αυτών είναι το δημόσιο, Ν.Π.Δ.Δ., η Τράπεζα της

 Ελλάδος και η Αγροτική Τράπεζα της Ελλάδος, θα εξακολουθήσει να ισχύει

 η απόφασή μας αριθ. Ζ 470/1978. (ΦΕΚ 56 τ.Β/1978).